Nüüd on sinu toimetamised siin selles maailmas selleks korraks ära toimetatud. Ja minu arvates hästi toimetatud. Auga elatud elu. Kolm last suureks kasvatatud, kes alati oma vanemaid austanud ja kalliks pidanud on, ning seda ka edaspidi tegema jäävad. Sõbrannale aastakümneid toeks oldud, kodu pakutud ja teda väärtustatud ja lähedaseks peetud tema viimase elupäevani, viimased kuud iga  päev tema haiglavoodi juures seltsiks ja toeks käies. Oma mehe austus vääritud, kes, ise juba 70ndate eluaastate lõpuveerandis olles, korra tõsisena, ent sisemise tundega ütles: "Memm on väga eriline naine! Teist sellist ei ole!" Lapselapsigi hoitud ja hellitatud. Kahju vaid, et viimased kaks sind eriti selgelt mäletama ei jää, kuid ära muretse, küll saab neilegi kõik oluline ja väärtuslik edasi antud.